hu en pt hu hu hu hu hu hu hu hu en en hu hu hu hu hu en en hu hu hu en en hu hu hu hu hu en en hu pl de hu en en hu hu en en en hu hu hu hu hu hu hu en hu en en hu en en hu en en en hu hu hu en en en en en hu en en hu en en en en en hu en en hu hu en en en hu hu hu hu hu hu hu hu hu hu hu hu hu hu hu hu hu hu hu hu hu hu hu hu en en en hu en en en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en en en en en hu en en en en hu hu hu hu hu hu hu hu hu hu hu hu hu en hu hu hu hu hu hu hu hu hu hu hu hu hu en en en en en hu en en en hu hu hu hu en en en en en hu en en en ca hu hu hu hu hu hu hu hu hu hu hu hu hu hu hu hu hu hu hu hu hu hu en en en en en hu en en en hu hu hu hu hu hu hu hu hu hu hu hu hu hu hu hu hu hu hu hu hu hu hu hu en en hu hu hu hu hu hu en hu hu hu hu hu hu hu hu hu hu hu hu hu hu hu hu en en en en en en hu hu
RutinSoft Kft. - Rutinnal könnyebb
Az ECDL moduljai (Syllabus 4.0, jelenleg érvényes követelményrendszer)
ECDL a szakképesítésekben, ECDL a felsőoktatásban Sajtóközlemény, 2006. szeptember 14. azonnal felhasználható
Bármilyen szakképesítésről is legyen szó, ha kell hozzá számítógép, az új Országos Képzési Jegyzékben (OKJ) szereplő szakképesítések szakmai és vizsgakövetelményei alapján jelentős előnyhöz jut az, aki megszerzi az Európai Számítógép-használói Jogosítványt (ECDL), vagy aki legalább bizonyos modulvizsgákat teljesít. Mindez annak köszönhető, hogy az új, fokozatosan életbe lépő moduláris rendszerű OKJ-ben szereplő szakképesítések szakmai és vizsgakövetelményei A-tól Z-ig figyelembe veszik, illetve beszámíthatóvá teszik az ECDL moduljait, beleértve az önálló, fakultatív modulokat (Képszerkesztés, Webkezdő, CAD, haladó szövegszerkesztés, táblázatkezelés, illetve adatbázis-kezelés) is. Így például egy adótanácsadónak a szakképesítéshez szüksége lesz az ECDL valamennyi moduljában meghatározott ismeretekre; egy autószerelőtől az alapvető számítógép-használati ismereteket, vagyis az operációs rendszerek, a szövegszerkesztés, és az internetes modul fortélyait kérik számon, míg egy mélyépítő technikus esetében jól jöhet az ECDL CAD modulja is. Mindezek természetesen a képzés során is elsajátíthatók, és vizsga is tehető belőlük. Ám aki időközben már sikerrel teljesítette a megfelelő ECDL-modulvizsgákat, annak beszámítják, vizsgát sem kell már tennie, így több figyelmet fordíthat a szakmai tudnivalók elmélyítésére.
Magyarországon az ECDL a Magyar Közigazgatási Kollégium által (2006-ban újra) minősített, így központi költségvetési forrásból támogatható köztisztviselői képzéssé vált, miután 1999 áprilisában kormányhatározat jelent meg az ECDL kiemelt szerepéről a köztisztviselői képzési programban:
Az ECDL része a nemzeti pedagógus-továbbképzési programnak, valamint a kulturális szakemberek továbbképzési programjának is.
ECDL a felsőoktatásban – Beszámítják
Törvény adta lehetőségével élve egyre több felsőoktatási intézmény számítja be a tantárgyi követelményekbe az ECDL-t, így a hallgatók teljes vagy részleges felmentést, jeles kollokviumi, vagy zárthelyi-jegyet kaphatnak ECDL-bizonyítványukért.
A Tessedik Sámuel Főiskola Egészségügyi Intézetének Tanácsa az Informatika tantárgy alóli felmentés és kredit-pont beszámítása tárgyában már 2006 tavszán az alábbi határozatot hozta:
A Diplomás Ápoló Szakon az Informatika tantárgy 4 féléven keresztül kerül oktatásra. Az a hallgató, aki az ECDL moduljait szemeszterenként teljesíti, az adott félévben megajánlott gyakorlati jegyet (5) és a hozzárendelt kredit-pontot megkaphatja. Amennyiben a 4. félév végére az ECDL Start követelményeit teljesíti, a tantárgyi blokk végén megajánlott kollokviumi jegyet (5) és a hozzárendelt kredit-pontot megkaphatja. ” A dolog egyik legnagyobb előnye az, hogy a diákok eleve stabil alapokkal rendelkezve a számítógép használatához, több időt és energiát fordíthatnak a szakjuknak megfelelő speciális ismeretek megszerzésére.
Vizsgára jelentkezés személyesen, érvényes vizsgakártyával a vizsga előtti nap 16:00 óráig lehet a RutinSoft Számítástechnikai Kft ECDL vizsgaközpontjában
ECDL: Európai Számítógép-használói Jogosítvány - European Computer Driving Licence
Az ECDL az Európai Unió által támogatott, egységes európai számítógép-használói bizonyítvány, amely nem elsősorban az informatikai, hanem a felhasználói ismereteket, az informatikai írástudás meglétét hivatott igazolni.
Az ECDL finn ötlet alapján 1996 óta létezik. Az ECDL gyártófüggetlen, minőségbiztosított, decentralizált módon megszerezhető és világszerte kellőképpen elterjedt, ezáltal az egyetlen, amely minden szempontból megfelel az EU e-Europe akcióterveknek. A bizonyítványt az EU csaknem valamennyi kormánya elismeri.
Az ECDL célja az informatikai írástudás elterjesztése, és annak elősegítése, hogy minél több ember az Információs Társadalom teljes értékű tagjává válhasson. Számokban kifejezve a cél, hogy Magyarország lakosságának 6-8%-a igazolt módon informatikai írástudóvá váljon.
Az ECDL megbízható (a PC használatához szükséges valamennyi ismeretet garantálja), egyszerű (konkrét követelményrendszere van, moduláris formája számos előnyt jelent), minőség-orientált (az EU által támogatott, és a nemzetközi ECDL Alapítvány által felügyelt vizsgarendszer), végül, de nem utolsósorban pedig független, azaz készségeket alakít ki, amelyek a hardver és szoftver típusától függetlenül biztosítják az alapvető alkalmazásokban való jártasságot.
Az ECDL előnyt jelent mind a munkavállalók és munkáltatók, mind pedig a munkanélküliek, illetve pályakezdők számára.
Biztosan nyújtja a munkakör ellátásához szükséges tudást
Széles körű tudással felkészít a várható munkaerő-piaci kihívásokra
Készség-szinten garantálja a munkakör ellátásához szükséges tudás meglétét
Konkrét követelmény, moduláris forma
Alkalmas a munka melletti önálló tanulásra is
Önálló szakma tanulása mellett könnyen elsajátítható ismeretek
A feladatokhoz igazodva folyamatosan bővíthető tudás
Az EU által támogatott rendszer
Növeli a munkaerő- piaci esélyeket
Az EU-ban támasztott követelményeknek megfelelő tudás
Szabadon választott hardver és szoftver
A megszerzett tudás konvertálható
A megszerzett tudás specializálható
A munkavállaló nem igényel külön betanítást
Magyarországon ECDL-vizsgát bármely akkreditált ECDL-vizsgaközpontban lehet tenni. A vizsgák megszerzéséhez vizsgakártyát kell váltani, a kártya bármelyik vizsgaközpontban megvásárolható. A vizsgákat az első sikeres vizsgától számított (legfeljebb) három éven belül kell teljesíteni. Az egyes vizsgák természetesen Magyarországon kívül is, bármely ECDL-tagország vizsgaközpontjaiban letehetők, ehhez csupán egy érvényes vizsgakártyára van szükség.
A hallgató az ECDL rendszerbe való első jelentkezésekor okmányként kezelendő vizsgakártyát kap, amelyre adatait a vizsgaközpont vezeti fel. A kártya kiállításával egy időben a vizsgázó a vizsgakártyához tartozó, az adminisztrációs rendszerből nyomtatható ECDL regisztrációs adatlapon aláírásával hozzájárul ahhoz, hogy adatai a központi ECDL-adatbázisban szerepeljenek, a vizsgázók között történő nyilvántartás céljából. A vizsgakártya az első sikeres vizsgától számított három évig érvényes, lejárta után új vizsgakártyát kell váltani, és az addig teljesített vizsgákat meg kell ismételni. A közoktatási intézményekben tanuló diákok számára lehetőség van arra, hogy a modulvizsgákat 3 év helyett az első vizsga teljesítésétől számított 4 éven belül teljesítsék.
A regisztráció megtörténte után a hallgató jogosult bármelyik akkreditált vizsgaközpont meghirdetett vizsgájára jelentkezni.
A vizsgán használandó szoftver a hallgató által választható, az adott vizsgaközpont akkreditált szoftverei közül.
Egy teremben párhuzamosan több modulból is lehet vizsgáztatni, azonban a kezdési és a befejezési idő modulonként nem térhet el: a vizsgát minden modulból azonos időben kell kezdeni, illetve befejezni.
Egy vizsga ideje 45 perc, így egy napon több vizsga is letehető, azonban közöttük legalább 20 perc szünetet kell tartani.
A vizsgakártyát a jelöltnek minden vizsgára el kell hozni!
Amikor a hallgató minden kötelezettségének eleget tett, a vizsgaközpont elismervény ellenében azt a vizsgázótól átveszi és az átvételtől számított 3 napon belül továbbítja az NJSZT ECDL Irodájába. Az Iroda ennek alapján a központi nyilvántartásban szereplő vizsgaadatokkal való összevetés után kiállítja az ECDL bizonyítványt.
A bizonyítványt az ECDL Iroda a hallgatónak a vizsgakártya leadásakor megjelölt címére küldi meg.
Az ECDL vizsgára történő jelentkezéskor a vizsgázónak be kell mutatnia a személyi igazolványt vagy az útlevelet (14 éven aluliak esetében az érvényes diákigazolványt), és az érvényes vizsgakártyát.
Amennyiben a vizsgára 4 főnél többen jelentkeznek, a vizsgát a vizsgaközpont köteles megtartani.
A vizsgázók személyazonosságának ellenőrzése a jelentkezéskor számukra kiadott regisztrációs lap ill. személyazonossági igazolvány alapján történik. A 14 év alatti, személyi igazolvánnyal nem rendelkező vizsgázók személyi lapjuk vagy érvényes diákigazolványuk bemutatásával igazolhatják magukat.
A vizsgák megkezdése előtt a vizsgabiztos megállapítja a vizsgázók személyazonosságát és tájékoztatást ad a vizsga szabályairól, az alkalmazható segédeszközökről, a vizsgán elkövetett szabálytalanságok következményéről, továbbá gondoskodik a vizsga rendjének megtartásáról. Ezt követően kiadja a vizsga feladatait.
Segédeszköz nem használható, a teremben elérhető távolságban táska, mobiltelefon stb. nem lehet, a mobiltelefonokat a vizsga idejére ki kell kapcsolni.
A vizsgázók számára a vizsgaközpont pecsétjével ellátott lapokat és lemezeket kell biztosítani. A vizsga során csak ezekre lehet dolgozni.
A rendelkezésre álló idő modulonként maximum 45 perc. Ebbe az időbe a feladatok ismertetésének ideje, illetve a vizsgázónak fel nem róható okból (kényszerleállás, meghibásodás, stb.) kieső idő nem számítható bele.
Ha a vizsgázó befejezte a feladat(ok) kidolgozását, vagy a rendelkezésre álló idő letelt, a nála lévő összes feladat- és munkalapot és/vagy a megoldást tartalmazó mágneslemez(eke)t átadja a vizsgabiztosnak értékelésre, aki közvetlenül a kidolgozást követően ráírja a beadás időpontját, és ellátja kézjegyével.
Az idő lejárta után beadott dolgozatok érvénytelenek, a vizsgát meg kell ismételni.
A vizsga ideje alatt a vizsgázók a termet csak rendkívül indokolt esetben hagyhatják el.
A teremből a vizsgázó semmilyen, a kérdésekkel és megoldásokkal kapcsolatos anyagot nem vihet ki.
A vizsga közben a vizsgázók egymással egyáltalán nem, a vizsgáztatóval is csak kivételes esetben kommunikálhatnak, amennyiben a kérdés nem a feladatok megoldására vonatkozik. A vizsgázó a feladat elkészítéséhez tanácsot és segítséget nem kérhet, és nem kaphat.
A vizsgabiztos amennyiben szabálytalanságot észlel, a vizsgát (ill. az érintett személy vizsgáját) azonnal felfüggeszti: elveszi a vizsgázó dolgozatát, ráírja az elvétel okát, és aláírja. A vizsgázót a teremből eltávolítja, és a szabálytalanságról 48 órán belül értesíti az NJSZT ECDL Irodáját. Az esetet az ECDL Akkreditációs Bizottság felülvizsgálja, és döntést hoz, amelyről a vizsgaközpontot és az érintettet írásban értesíti.
Ha a vizsgázó orvosilag igazolt fogyatékossága miatt a vizsga írásbeli részének (IT Alapismeretek) letételére nem képes, akkor e vizsga követelményeinek szóban tehet eleget.
Ha a vizsgázó a számára esedékes vizsgaidőpontban nem jelenik meg, számára új időpontot kell biztosítani. A vizsgadíj-fizetési kötelezettségről ebben az esetben a vizsgaközpont saját hatáskörében dönt.
Az ECDL vizsga nyelve Magyarországon magyar, illetve, ha erre a vizsgaközpont lehetőséget biztosít, egyéb idegen nyelv, elsősorban angol.
Magyar nyelvű vizsga esetén a feladatlapokat a vizsgaközpontok a mindenkori hivatalos, nyilvános könyvárusi forgalomban is kapható ECDL vizsgapéldatárból állítják össze, minden modulnál az abban szereplő kritériumok alapján.
Az angol nyelvű vizsgák feladatait a nyilvános forgalomban nem lévő európai feladatgyűjteményből (MQTB) választják ki.
A vizsgázók teljesítményének értékelése
A vizsgafeladatok értékelését a vizsgabiztos végzi az ECDL követelményei alapján. A vizsgázó - fiatalkorú vizsgázó esetén a szülő - a kijavított dolgozatot a vizsgaközpont által meghatározott módon megtekintheti. A sikeres vizsgákat egyenként, a vizsgakártyán erre megjelölt helyen a vizsgaközpont igazolja, oly módon, hogy az erre megjelölt helyre a "MEGFELELT" minősítést írja be. A sikertelen vizsgákat a vizsgakártyára nem vezetik fel.
ECDL Select bizonyítvány 7 sikeres vizsga teljesítéséért jár.
a további 3 pedig választható az alábbiak közül:
ECDL Select Start megszerzéséhez 4 modulvizsgát szükséges letenni.
+1 szabadon választott modul az alábbiak közül:
Az ECDL moduljai és tematika
A ECDL moduljairól és tematikájáról az ECDL magyarországi hivatalos weboldalán olvashat.
Útmutató a modulismertető használatához:
Ki kell választani a megismerni kívánt modul nevét.
Ezt követően a Syllabus letöltése hivatkozásra kattintva olvasható a modul teljes követelményrendszere.
A Neumann János Számítógép-tudományi Társaság (NJSZT) és a Nemzeti Munkaügyi Hivatal (NMH) között 2007 májusában létrejött megállapodás értelmében az OKJ szakképesítéssel rendelkezők ECDL-vizsgamentessége a moduláris rendszerű Országos Képzési Jegyzékben (OKJ) szereplő szakképesítések szakmai és vizsgakövetelményei tartalmazzák az ECDL, illetve annak egyes modulvizsgáinak követelményeit. Ily módon, aki megszerzi az adott szakképesítést, további vizsga nélkül folyamodhat ECDL-bizonyítványért; illetve - ha a teljes bizonyítvány nem is jár -, már a vizsgakártya kiváltásakor jóváírják azokat a modulvizsgákat, amelyeket a szakképesítés megszerzése során tett vizsgák alkalmával már teljesített.
Az ECDL-vizsgamentességben érintett szakképesítésekről részletes információ a Közlönyben való mindenkori megjelenést követően a honlapunkon is megjelenik:OKJ vizsgamentességek (az új OKJ-s rendszer szerinti)
További ECDL vizsgamentességre jogosító OKJ szakképsítések listája, illetve a vizsgamentesség feltételei megtalálhatók az OKJ Működési Szabályzatának Vizsgamentesség című fejezetében.
Gyakorlati tudnivalók a vizsgamentesség igényléséhez:
Vizsgamentességet igényelni egyénileg az ECDL Irodánál, illetve az akkreditált ECDL-vizsgaközpontokon keresztül lehet, regisztrációs díj befizetése ellenében. (Részleges - bizonyos modulokra vonatkozó - mentesség esetén a regisztrációs díj megegyezik az általános regisztrációs díjjal, azonban az adott modulokból vizsgát tenni, így vizsgadíjat fizetni nem kell.)
Az igényléshez a hallgatónak regisztrációs lapot kell kitölteni.
A regisztrációs lapon kívül szükséges dokumentumok a következők:
a regisztrációs díj befizetéséről szóló igazolás (ha a vizsgaközponton keresztül jelentkezik, az NJSZT által kiállított számla teljesítése)
az 1997. november 1-1998. november 1. között számítógép-kezelő (használó) illetve szoftverüzemeltetői vizsgát tett jelentkezők számára igazolás arról, hogy a vizsgát a Magyar Közlöny 1997/93. számában a 16/1994 MKM rendelet módosított, 31/1997 sz. rendeleteként közzétett, bővített tematika szerint tették le.
Számítógép-kezelő (-használó) OKJ bizonyítványt 2001. szeptember 1-je, illetve szoftverüzemeltetői OKJ bizonyítványt 2001. október 1-je után szerzettek számára igazolás arról, hogy a képzést a fenti határidők előtt kezdték meg. Az igazolást az OKJ képzést végző intézmény állítja ki.
diákok esetén diákigazolvány másolata
amennyiben már rendelkezik ECDL vizsgakártyával, annak EREDETI példányát is be kell küldeni a fent megnevezett dokumentumok mellett - a vizsgakártya díja ez esetben levonásra kerül a regisztrációs díjból.
A mentesség igazolása és a központi rendszerbe történő regisztráció után az ECDL Iroda a bizonyítványokat a hallgatók címére, illetve kérésre a vizsgaközpont részére küldi meg, az átfutási idő 4-6 hét.
Az Oktatási Minisztérium és az NJSZT ECDL Irodája közötti megállapodás értelmében a 2004/2005-ös tanévtől kezdve az emelt vagy középszintű informatikai érettségi vizsgát jelesre teljesítők további vizsga nélkül, a mindenkori legkedvezményesebb regisztrációs díj befizetése ellenében igényelhetik az ECDL-bizonyítványt. Az ECDL-bizonyítvány igénylésére az érettségi bizonyítvány megszerzésétől számított két éven belül van lehetőség.
Az igénylés menete a következő:
Töltse ki a regisztrációs lapot és az érettségi bizonyítvány fénymásolatával együtt postai úton küldje meg az ECDL Irodának "ECDL érettségi" jeligével. Előrehozott érettségi esetén a regisztrációs lapon a bizonyítvány sorszáma helyére a törzslap kivonat számát tüntessék fel. Amennyiben már rendelkezik ECDL vizsgakártyával, annak EREDETI példányát is küldje be a fent megnevezett dokumentumok mellett - a vizsgakártya díja ez esetben levonásra kerül a regisztrációs díjból.
A regisztrációs díjról a számlát/csekket a fenti dokumentumok beérkezését követően állítják ki és postázzák.
Fizesse be a regisztrációs díjat a küldött csekken. A befizetett csekk másolatát postai úton vagy faxon vagy e-mailen keresztül küldje meg az ECDL Irodának.
Cím: Neumann János Számítógép-tudományi Társaság, 1054 Báthori utca 16., Tel.: 06-1-472-27-10, fax.: 06-1-472-27-28, e-mail: recepcio@njszt.hu
A bizonyítványt a befizetést igazoló csekkmásolat beérkezésétől számított 4-6 héten belül postán, ajánlva küldik meg.
A fizetendő díjak tárgyi adómentesek, áfát nem tartalmaznak!
ECDL Select (7 modulos) alapdíj
általános és középiskolás, valamint a felsőoktatási intézményekben tanuló, diákigazolvánnyal rendelkező, nappali tagozatos hallgatók számára: 5.500 Ft (csak a diákakcióhoz és a teleház akcióhoz csatlakozott vizsgaközpontoknál érvényes)
ECDL Select Start alapdíj
általános és középiskolás, valamint a felsőoktatási intézményekben tanuló, diákigazolvánnyal rendelkező, nappali tagozatos hallgatók számára: 4.500 Ft (csak a diákakcióhoz és a teleház akcióhoz csatlakozott vizsgaközpontoknál érvényes)
ECDL Select Start utáni ECDL Select (7 modulos) regisztrációsdíj-különbözet
általános és középiskolás, valamint a felsőoktatási intézményekben tanuló, diákigazolvánnyal rendelkező, nappali tagozatos hallgatók számára: 2.000 Ft (csak a diákakcióhoz és a teleház akcióhoz csatlakozott vizsgaközpontoknál érvényes)
Önálló modulok (kivéve: CAD és Advanced modulok): modulonként egységesen mindenki számára 4.000 Ft
általános és középiskolás, valamint a felsőoktatási intézményekben tanuló, diákigazolvánnyal rendelkező, nappali tagozatos hallgatók számára: 5.500 Ft
Advanced modulok alapdíjai modulonként egységesen mindenki számára 8.000 Ft
Jeles érettségivel bizonyítványt igénylők számára: 5.500 Ft (akinek már van vizsgakártyája, annak nem kell regisztrációs díjat fizetnie)
OKJ-vizsgamentességet élvezők regisztrációs díja
diákok számára: 8.000 Ft
A vizsgadíjak és a tanfolyamok ára
A vizsga- és tanfolyami díjak meghatározása minden vizsgaközpont saját hatáskörébe tartozik. Kivételt képeznek a diákakcióhoz csatlakozó központok, ahol a vizsgadíj diákok számára egységesen legfeljebb 1800 Ft/vizsga.
Vizsgadokumentumok elvesztése esetén fizetendő díjak
Amennyiben a vizsgázó a vizsgakártyáját elveszíti, 500 Ft befizetése ellenében igényelhet újat. Bizonyítvány elvesztése esetén a fizetendő díj 2.000 Ft.
Regisztrációs lap – OKJ
Regisztrációs lap - érettségi
Több mint 300 000 vizsgázó!
„Minden leckémmel hamarabb végzek, és több időm marad a játékra. A szövegszerkesztő a helyesírásban is segít, a táblázatkezelés a matekban, sőt, még színes képeket is találok az Interneten a környezet leckémhez. De a legjobb, hogy a külföldön élő unokatestvéremmel bármikor e-mailezhetek. Elősször egyébként csak anyukámat kísértem el a tanfolyamra, s közben kaptam kedvet a vizsgához, amit nem bántam meg.”
„Nem gondoltam volna, hogy 75 évesen még vizsgázni fogok! Az internetezéssel és a szövegszerkesztéssel kezdtem, utána kaptam kedvet a többihez. Azóta sokkal színesebb és kényelmesebb az életem, sok mindent az Internet segítségével intézek. Ráadásul nagyrészt az ECDL-nek köszönhetem, hogy a munkámat továbbra is megbecsülik. Az egyetemi előadásaimhoz prezentációt készítek, egyszóval: a számítógép segítségével úgy végzem a dolgomat, mint egy fiatal!”
(75, nyugdíjas, szakmai főtanácsadó, c. egyetemi docens)
„Mióta megvan az ECDL-bizonyítványom, el sem tudom képzelni számítógép nélkül a mindennapjaimat. Nemcsak a suli miatt – bár a házi dolgozatokat már régóta számító géppel kell írni —‚ hanem mert Interneten keresztül meg tudom szervezni az egész életemet: minden barátomat el tudom érni mindig minden programról tudok, repülőjegyet és szállást foglalhatok, munkát kereshetek akár külföldön is.”
„A pedagógus-továbbképzési program keretében szereztem meg az ECDL-t. Nagyon örülök neki, mert egyrészt új horizontokat nyitott a tanításban; másrészt pedig, be vallom, jó érzés az, hogy a tanítványaim most már semmiképpen nem hozhatnak zavarba...”
„Ha új embert veszek fel, mindenképpen elvárom, hogy legyen ECDL bizonyítványa. Akkor ugyanis biztos lehetek abban, hogy számítógéppel végzett munkája gyors, pontos és hatékony: ez a mi területünkön is nélkülözhetetlen. Az Országos hálózatunkban dolgozó munkatársak számára lehetővé tesszük, sőt elvárjuk a bizonyítvány megszerzését. Így remélem, hamarosan elmondhatom, hogy a vízügy területén dolgozó valamennyi kolléga informatikai írástudó..."
Jakus György vízügyi igazgató, (Országos Környezetvédelmi Természetvédelmi és Vízügyi Főigazgatóság)
Oktatás,Szoftverfejlesztés 4400 Nyíregyháza, Szarvas utca 25/A Tel./Fax: 42/500-515
Számítástechnikai Szaküzlet és Szerviz  Tel./Fax: 42/500-516, Felnőttképzési nyilvántartásba vételi szám: E-000408/2014